લખનવી ચિકનકારી લખનઉનું બહુ જૂનું અને જાણીતું કામ છે. જેમ ઓલ્ડ ઇઝ ગોલ્ડ તેમ જ જેટલું જૂનું એટલું પ્રખ્યાત પણ. હજી પણ લખનવી ચિકનકારીને સમજનાર અને પહેરનાર આખો વર્ગ જ જુદો છે. લખનવી ચિકનકારી હૅન્ડવર્ક છે. હજી પણ લખનઉમાં આ કામ ઘર-ઘરની સ્ત્રીઓ કરે છે. આ કામ ખૂબ ટાઇમ-કન્ઝ્યુમિંગ છે એટલે જ ખૂબ મોંઘું પણ છે. આ કામ ખાસ કરીને કૉટન પર કરવામાં આવે છે, પરંતુ બદલાતા જમાના અને ફૅશન સાથે બધી જ જાતનાં ફૅબ્રિક પર કરવામાં આવે છે; જેમ કે કૉટન, વૉયલ, ઑલ ટાઇપ્સ ઑફ સિલ્ક, જ્યૉર્જેટ, શિફૉન વગેરે. અને એમાંથી અલગ-અલગ જાતનાં ગાર્મેન્ટ્સ બનાવવામાં આવે છે; જેમ કે સલવાર-કમીઝ, કુરતા, ટૉપ્સ, દુપટ્ટા, સ્કર્ટ, પૅન્ટ્સ અને મેન્સવેઅરમાં શર્ટ અને કુરતા-પાયજામા.